4. การประกอบธุรกิจของแต่ละสายผลิตภัณฑ์

  บริษัท ปุ๋ยเอ็นเอฟซี จำกัด (มหาชน) ได้หยุดผลิตปุ๋ยเคมีเชิงประกอบจากวัตถุดิบขั้นพื้นฐานตั้งแต่ปี
  2549 เนื่องจากปัญหาเครื่องจักรไม่สามารถผลิตได้ตามกำลังผลิต ทำให้ไม่คุ้มค่าในการลงทุนเพิ่ม
  หากบริษัทยังคงเดินเครื่องต่อไปจะทำให้มีผลขาดทุนทุกตันที่ผลิตออกมาจำหน่าย
  หลังจากนั้นเมื่อบริษัทมีความจำเป็นต้องเข้าสู่กระบวนการฟื้นฟูกิจการ
  บริษัทได้ดำเนินธุรกิจตามแผนฟื้นฟูกิจการที่ศาลล้มละลายกลางได้มีคำสั่งเห็นชอบด้วยแผนเมื่อวันที่
  7 กรกฎาคม 2553 ดังนี้

1.  ผลิตและจำหน่ายปุ๋ยเคมีสำเร็จรูป

  บริษัทจะจัดจำหน่ายปุ๋ยเคมี 3 ประเภทหลักๆ ได้แก่ ปุ๋ยเคมีเชิงผสม (Bulk Blending
  Fertilizer) ที่ผลิตตามความต้องการของลูกค้า ปุ๋ยเชิงประกอบ และ
  แม่ปุ๋ยที่จะนำเข้าจากต่างประเทศมาจำหน่ายให้ลูกค้า ซึ่งในปี 2554
  บริษัทยังอยู่ระหว่างการเจรจากับผู้ผลิตในต่างประเทศ

2.  การให้บริการคลังสินค้า

  บริษัทจะนำพื้นที่ในอาคารคลังสินค้าที่ยังมีพื้นที่ว่างอยู่มาให้บริการกับลูกค้าที่มีความต้องการใช้พื้นที่ดังกล่าวในการกองเก็บสินค้า
  ซึ่งจะเป็นการสร้างรายได้ส่วนเพิ่มให้กับบริษัท

3.  การจำหน่ายแอมโมเนียและกรดกำมะถัน

  บริษัทจะนำเข้าแอมโมเนียและกรดกำมะถันมาจำหน่ายให้กับลูกค้าในประเทศ
  รวมถึงให้บริการลำเลียงขนถ่ายสินค้าทางท่อและถังเก็บบรรจุภัณฑ์ให้กับลูกค้าด้วย

4.  การจำหน่ายยิปซั่ม

  บริษัทมียิปซั่มซึ่งเป็นผลพลอยได้จากการผลิตปุ๋ยเชิงประกอบในอดีตประมาณ 2
  ล้านตันซึ่งกองเก็บอยู่บนพื้นที่เช่าประมาณ 97 ไร่
  บริษัทจึงมีแผนที่จะจำหน่ายในภาคการเกษตรและภาคอุตสาหกรรมรวมถึงการนำไปใช้ประโยชน์
  เพื่อสร้างรายได้เพิ่มและลดการกองเก็บยิปซั่มในพื้นที่เช่าดังกล่าว
  แล้วจะได้นำพื้นที่เช่าไปใช้ประโยชน์ในโครงการอื่น

  ลักษณะของผลิตภัณฑ์

  ผลิตภัณฑ์ของบริษัทฯ แบ่งเป็น 4 ประเภท คือ

1.  ปุ๋ยเคมี

  บริษัทมีปุ๋ยเคมีจำหน่ายให้ลูกค้าในสูตรที่ตลาดต้องการ เช่น 16-20-0, 16-16-8, 15-15-15
  และ 18-46-0 ในเครื่องหมายทางการค้า เช่น ตราปุ๋ยแห่งชาติ, ตราสหกรณ์ เป็นต้น

2.  กรดกำมะถัน

  กรดกำมะถัน หรือ กรดซัลฟูริก เป็นวัตถุดิบในการผลิตกรดฟอสฟอริค
  ซึ่งเป็นวัตถุดิบในการผลิตปุ๋ยอีกทอดหนึ่ง
  บริษัทนำเข้ากรดกำมะถันจากต่างประเทศเพื่อจำหน่ายให้กับอุตสาหกรรมในประเทศด้วย

3.  แอมโมเนีย

  บริษัทนำเข้าแอมโมเนียจากต่างประเทศมาจำหน่ายให้กับอุตสาหกรรมในประเทศ

4.  ยิปซั่ม

  ยิปซั่ม เป็นผลิตภัณฑ์พลอยได้ที่เกิดจากการผลิตกรดฟอสฟอริค ปัจจุบัน
  บริษัทได้พัฒนายิปซั่มเพื่อใช้เป็นสารปรับปรุงคุณภาพดินและแก้ไขปัญหาดินเค็มจำหน่าย
  ภายใต้เครื่องหมายทางการค้าของบริษัท คือ ตรามนุษย์ดิน
  นอกจากนั้นบริษัทยังได้จำหน่ายให้กับอุตสาหกรรมอื่นด้วย
  โดยส่วนใหญ่ใช้เป็นวัตถุดิบสำหรับการผลิตวัสดุก่อสร้าง

  โครงสร้างรายได้ในระยะ 3 ปีที่ผ่านมา

  ------------------------------ ------- --------- ------- --------- ------- --------
  โครงสร้างรายได้ของบริษัท ระหว่างปี                                               
  2552 - 2554                                                                

                                                           (หน่วย :           
                                                           ล้านบาท)           

                                 ปี 2552            ปี 2553            ปี 2554  

                                 มูลค่า    ร้อยละ     มูลค่า    ร้อยละ     มูลค่า    ร้อยละ

  รายได้จากการขายปุ๋ย               1       0.17      0.4     0.08      1.9     0.30

  รายได้จากการขายผลผลิตระหว่างทาง   323     40.06     360     82.83     538     86.25

  รวมรายได้จากการขาย              324     40.23     360     82.91     540     86.54

  รายได้จากการให้บริการ             73      9.06      69      15.81     83      13.22

  กำไรจากการจำหน่ายสิทธิการเช่าและ                                               

  สินทรัพย์ถาวร                     404     50.09     1       0.12              

  รายได้อื่น                        5       0.62      5       1.16      1       0.23

  รวมรายได้                       807     100.00    434     100.00    624     100.00

  ที่มา : งบการเงินของบริษัท                                                       

  อัตราเพิ่ม (ลด ) ของมูลค่า                                                       

  การจำหน่าย ( % )                (345)   (51.52)   36      10.98     180     49.97
  ------------------------------ ------- --------- ------- --------- ------- --------

  ด้านการตลาดและภาวะการแข่งขัน

  การดำเนินธุรกิจในปี 2554 ที่ผ่านมา

1.  ปุ๋ยเคมี

  ในปี 2554 บริษัท มียอดจำหน่ายปุ๋ยเคมี 265.61 ตัน หรือเพิ่มขึ้นร้อยละ 39.53 เมื่อเทียบกับปี
  2553

2.  กรดกำมะถัน

  ในปี 2554 บริษัท มียอดจำหน่ายกรดกำมะถัน 93,216.39 ตัน หรือเพิ่มขึ้นร้อยละ 2.42
  เมื่อเทียบกับปี 2553

3.  แอมโมเนีย

  ในปี 2554 บริษัทมียอดจำหน่ายแอมโมเนีย 18,609.15 ตัน หรือเพิ่มขึ้นร้อยละ 2.55
  เมื่อเทียบกับปี 2553

4.  ยิปซั่ม

  ในปี 2554 บริษัทมียอดจำหน่ายยิปซั่ม 45,586.92 ตัน หรือเพิ่มขึ้นร้อยละ 66.05
  เมื่อเทียบกับปี 2553

ภาวะอุตสาหกรรมและการแข่งขัน

1.  ปุ๋ยเคมี

  ในปี 2554 ราคาปุ๋ยแพงขึ้น เนื่องจากราคาสินค้าเกษตรสูง จากประชากรโลกเพิ่มขึ้น
  ขณะที่พื้นที่เพาะปลูกยังมีความเสี่ยงกับภัยธรรมชาติ ทั้งภัยแล้งและน้ำท่วม
  ทำให้สินค้าเกษตรออกไปเลี้ยงพลเมืองโลกจะน้อยลง ขณะเดียวกันพืชพลังงานกำลังจะกลับเข้ามา
  จึงทำให้ราคาพืชผลการเกษตรสูงขึ้น
  อีกทั้งประเทศจีนซึ่งเป็นผู้ผลิตปุ๋ยรายใหญ่ประกาศขึ้นภาษีส่งออก จาก 10% เป็น 110%
  เพื่อป้องกันไม่ให้ปุ๋ยจากประเทศจีนมีการส่งออกมาก นอกจากนี้ราคาน้ำมันที่สูง
  ทำให้ค่าใช้จ่ายขนส่งแม่ปุ๋ยเพิ่มขึ้นเพราะแหล่งแม่ปุ๋ยที่อยู่ใหล้ไทย
  ที่มาจากประเทศจีนไม่มีการส่งออก จะต้องนำเข้าปุ๋ยจากประเทศที่อยู่ไกลเข้ามาแทน ปัจจัยต่าง
  ๆ เหล่านี้ล้วนทำให้ปุ๋ยราคาแพงขึ้น

2.  กรดกำมะถัน

  กรดกำมะถันเป็นวัตถุดิบพื้นฐานสำหรับอุตสาหกรรมพื้นฐานหลายประเภท เช่น ปุ๋ย แบตเตอรี่
  สิ่งทอ สี เยื่อกระดาษ สารส้ม ยาง เป็นต้น
  ในประเทศไทยสามารถแบ่งผู้ผลิตตามกรรมวิธีการผลิตออกได้เป็น 2 ประเภท คือ
  ผลิตจากการเผากำมะถัน และผลิตภัณฑ์พลอยได้ในอุตสาหกรรมถลุงแร่
  การแข่งขันในตลาดขึ้นอยู่กับปริมาณการผลิตของผู้ผลิตประเภทหลังเป็นสำคัญ
  โดยหากสามารถผลิตได้เต็มกำลังการผลิตแล้วจะทำให้ประเทศ เกิดภาวะสินค้าล้นตลาด
  จำเป็นต้องส่งออก

3.  แอมโมเนีย

  แอมโมเนียเป็นวัตถุดิบพื้นฐานที่ใช้ในอุตสาหกรรมต่างๆ เช่น อุตสาหกรรมเคมี โลหะ
  เยื่อกระดาษ ทำความเย็น เป็นต้น ในปี 2554
  ที่ผ่านมาราคาแอมโมเนียในตลาดโลกยังคงปรับตัวสูงขึ้นตามราคาน้ำมันและ ก๊าซธรรมชาติ
  ทำให้ราคาจำหน่ายในประเทศสูงขึ้น อย่างไรก็ดีจากข้อได้เปรียบของบริษัท
  ที่มีถังเก็บขนาดใหญ่ตลอดจนอุปกรณ์การนำเข้าที่มีมาตรฐาน จึงทำให้ต้นทุนดำเนินการต่ำ
  อีกทั้งการขยายตัวของอุตสาหกรรมเคมี ยาง และพลาสติก
  ทำให้ความต้องการใช้แอมโมเนียเพิ่มขึ้น และบริษัทยังคงสามารถแข่งขันในอุตสาหกรรมนี้ต่อไปได้

4.  ยิปซั่ม

  การใช้ยิปซั่มแบ่งได้เป็น 2 ด้าน คือ ด้านเกษตรกรรม (เพื่อเป็นสารปรับปรุงดิน)
  และด้านอุตสาหกรรม (ส่วนใหญ่ใช้ในอุตสาหกรรมวัสดุก่อสร้าง)
  ในอดีตแหล่งยิปซั่มที่ใช้คือยิปซั่มธรรมชาติ แต่สำหรับยิปซั่มของบริษัท
  เป็นยิปซั่มที่ได้จากการผลิตกรดฟอสฟอริคนั้นมีต้นทุนต่ำกว่า
  จึงมีความสามารถในการแข่งขันด้านราคาสูงกว่ายิปซั่มธรรมชาติในภาคการเกษตร
  แต่เนื่องจากค่าขนส่งได้ปรับตัวสูงขึ้นตามราคาน้ำมัน
  ส่งผลให้ลูกค้ากลุ่มเป้าหมายได้ชะลอการสั่งซื้อสินค้าจากบริษัท

แนวโน้มแผนการตลาดในอนาคต

บริษัทอยู่ระหว่างการปฏิบัติตามแผนฟื้นฟูกิจการ